Ola Berger

Ola Berger (født 15. mars 1979 i Trondheim) er en norsk tidligere langrennsløper, motbakkeløper, orienteringsløper og randonnéeutøver som representerte Byåsen Idrettslag, Trondheim Randoneéklubb og Wing Orienteringsklubb.

 Karriere 
 Langrenn 
Han debuterte i verdenscupen i langrenn 22. november 2003 på Beitostølen, men kom på 71. plass. Deretter fulgte en 65. plass i femmila i Holmenkollen i 2004.

Beste individuelle plassering i Norgesmesterskapet på ski var en 6. plass på 30km duathlon i 2004. Berger tok stafett-sølv for Byåsen Idrettslag under Norgesmesterskapet på ski 2004, på lag med Krister Trondsen og Tor-Arne Hetland.

 Motbakkeløp 
Han vant den første utgaven av motbakkeløpet Vassfjellet Opp i 2010.

 Orientering 
Berger tok stafett-bronse for Wing Orienteringsklubb under Norgesmesterskapet i orientering 2009, på lag med Mathias Bjugan og Øystein Kvaal Østerbø.NM Stafett 2009 menn 

 Randonnée 
Han har en rekke gode internasjonale plasseringer som skialpinist.

Berger ble tatt ut på det norske VM-laget til verdensmesterskapet i randonnée i 2013. Han gikk videre fra prologen i sprintløpet, endte på 23.-plass i den individuelle konkurransen og på 12.-plass i lagkonkurransen med Ola Hovdenak.

I 2013 vant han rennet Monsterbakken Vassfjellet.Monsterbakken Vassfjellet samler toppnavn langrenn.com

 Referanser 

 Eksterne lenker 
 Ola Berger på Skimountaineering.org (engelsk)

Kategori:Norske langrennsløpere
Kategori:Norske motbakkeløpere
Kategori:Norske orienteringsløpere
Kategori:Norske randoneeutøvere
Kategori:Personer fra Trondheim kommune